Szeretetteljes lótartás

2. rész

 Folytatva a múlt hónapban elkezdett beszélgetésünket Rédei Évával, a Bottyán Equus Öreg Beteg Sérült Lovakért Alapítvány vezetőjével. Most arra kértem, hogy mutasson be nekünk két olyan esetet a közelmúltból, amelyen érdemes lenne mindannyiunknak elgondolkodni.

 A első eset 2011 decemberében történt Foktőn, ahol egy ló vízelvezető árokba esett és ott vesztegelt már több mint egy hete, mikor Éva és csapata a helyszínre érkeztek, a hozzájuk érkezett bejelentés másnapján. Éva elmondta nekem, nem érti, hogy lehet az, hogy egy olyan forgalmas helyen, mint ahol ez az eset is történt, egy szemtanú sem vette a fáradságot, hogy bejelentést tegyen. Helyszínre érkezésükkor is kiderült, hogy több helybélinek már rég tudomása volt az esetről.

Ezúton is szeretnénk felhívni minden kedves lóbarát figyelmét, hogy amennyiben ilyen, vagy ehhez hasonló esetet, állatkínzást tapasztal, kérjük vegye fel a kapcsolatot az Alapítvánnyal, vagy állatmentő szervezetekkel. Ha tudunk segítünk!

**Rédei Éva: Ahogy a területre értem a tulaj azonnal kiszúrta teherautónkat a Bottyán Equus Lovakat mentünk felirattal, és a területen élő lovakat beterelték egy juhhodályból kialakított rettenet helyre. Ekkor vettem észre, a lovak mind egytől, egyig meg voltak béklyózva,úgy ugráltak egymást lökdösve terelőjük elől, mint a láncra vert rabok.** Mondhatom megdöbbentő látványt nyújtottak számomra, és nem tudom fölfogni, hogy némely emberek hogy képesek így lovat tartani. Talán megértettem volna a látványt, ha dús, zöld legelőn látom őket, de nem egy olyan területen ahol még talán nyáron sem nő fű. A szerencsétlenül járt ló riadtan fogadta a közeledésünket, kétségbeejtő látvány volt őt ott lent látni. Rögtön láttam a magunkkal hozott, ló mentésekre használt felszerelésekkel itt nem sokra megyünk. Azonnal hívtam a rendőrséget, tűzoltóságot és a területileg illetékes hatósági állatorvost. A rendőrség hamarosan meg is érkezett, rá nem sokkal a tűzoltóság is. Meg kell jegyezzem, hogy az elmúlt évek alatt, amikor tűzoltók segítségét kellett igénybe vennem ló mentéseink alkalmával, csak jót tudok róluk mondani. A hatósági állatorvosokról is kialakult egy véleményem (és nem szeretnék általánosítani, úgyhogy tisztelet a kivételnek) de sokszor úgy érzem, hogy pont ők azok, akiknek az állatvédők púp a hátukon, és csak a plusz munkát jelentjük nekik. Amikor egy hatósági állatorvos azzal érvel, hogy vannak ettől sokkal rosszabb állattartóhelyek is, akkor ledöbbenek, és elgondolkodom azon, vajon ők milyen szemmel nézik az állatot?! Úgy érzem pont ők azok, akiknek segítségével tenni kellene azért, hogy felszámoljuk az ilyen, és hasonló állattartóhelyeket.A hatóságilag illetékes állatorvos akit elsőnek hívtunk azt felelte nekem telefonon, hogy „mindjárt itt a karácson, nem érek rá”. Majd vélemény nyilvánításomat követve, egy kollégája jött a helyszínre.

**Miután sikeresen kiemelték a lovat, és bevezették a számukra - már említett- juhhodályból kialakított borzadályos körülmények uralkodta tákolmányos helyre, ahol sorstársai béklyóval a lábukon harmadmagukkal álldogáltak a boksznak nem nevezhető rudakból, lécekből kialakított helyükön. Egy csődőr lekötve, igen siralmas állapotban mit sem törődve a körülötte zajló eseményekkel, közömbösen állt nyomorúságos helyén. Szerettem volna a kimentett lovat elhozni, de a hatósági állatorvos szerint nincsen közvetlen életveszélyben, és ezért nem indokolt a kobzás. Végül is nem az első eset volt ez a mostani, azzal a különbséggel, hogy az előzőleg beesett ló sokkal több ideig volt az árokban.**

**Szeretném még megemlíteni ezt a két apróságot amit a törvény előír. Az egyik, hogy a hatósági állatorvosnak kötelessége lett volna a lovak oltásait, vérvételeit ellenőrizni, ami ugye elmaradt és gyanítható, hogy lettek volna hiányosságok! A másik pedig, hogy lehetővé kell tenni az állatok szabad mozgását! Mindezek után elmentem a rendőrségre, és feljelentést tettem állatkínzás miatt, a tulajdonos ellen.**

**A másik figyelmet érdemlő eset Legénden történt, ahol egy holland származású hölgy lovas kultúra megalapozását tartotta szeme előtt, lássuk hogyan.**

**R.É.: Legénden hat ló volt. Mind alultáplált volt és súlyos pataproblémákkal küzdöttek. Emellett ki lett ásva egy eltemetett ló is. Itt is feljelentés történ állatkínzás végett, a tulajdonos hölgy ellen, aki mindemellett kisgyerekeket táboroztat! Az helyi Önkormányzat és Jegyző kezdetben nagyon segítőkész volt. Viszont a későbbiekben mind az Önkormányzat, mind a Rétsági Rendőrség nagyfokú közömbösséget mutattak és lezárták a nyomozást. Ezután panaszt nyújtottunk be az Ügyészségen, ahol a közömbösség folytatódott és a következő választ kaptuk: „ a tulaj jóhiszeműen temette el az állatot”, amit ezáltal már nem lehetett boncolni.**

**Szeretném felhívni a Kedves Olvasók figyelmét, hogy ez az az eset, ahol a büntetés ismét elmaradt. Ez jelenti a mai állatvédelem egyik óriási hiányosságát: NINCS KÖVETKEZMÉNY!**

**Nekünk állatvédőknek nagyon nagy szükségünk lenne az Önök segítségére! A támogatásukra, bejelentéseikre, társadalmi összefogásra, hogy minél kevesebbszer történhessenek ilyen szörnyűségek. A hatóságok részéről történő közömbösség és a törvények be nem tartatása jelenti a legnagyobb nehézséget.**

**Írta: Fáyköd Petra**